CELEX: 32014D0442
Language: lv
Date: 2014-07-07 00:00:00
Title: 2014/442/ES: Komisijas Īstenošanas lēmums ( 2014. gada 7. jūlijs ), ar ko apstiprina plānu Āfrikas cūku mēra apkarošanai savvaļas cūku populācijā konkrētos Lietuvas un Polijas apgabalos (izziņots ar dokumenta numuru C(2014) 4551)

9.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 200/21
            
         KOMISIJAS ĪSTENOŠANAS LĒMUMS
   (2014. gada 7. jūlijs),
   ar ko apstiprina plānu Āfrikas cūku mēra apkarošanai savvaļas cūku populācijā konkrētos Lietuvas un Polijas apgabalos
   
      
         (izziņots ar dokumenta numuru C(2014) 4551)
      
   
   (Autentisks ir tikai teksts lietuviešu un poļu valodā)
   
      (2014/442/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. jūnija Direktīvu 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (1), un jo īpaši tās 16. pantu,
   tā kā:
   
               (1)
            
            
               Ar Direktīvu 2002/60/EK ievieš obligātos Savienības pasākumus, lai kontrolētu Āfrikas cūku mēri, tostarp tos pasākumus, kas jāpiemēro, ja tiek saņemts apstiprinājums par Āfrikas cūku mēri savvaļas cūkām.
            
         
               (2)
            
            
               Lietuva un Polija 2014. gada sākumā apstiprināja Āfrikas cūku mēra klātbūtni savvaļas cūku populācijā pie robežas ar Baltkrieviju, un tās ir pieņēmušas slimības kontroles pasākumus, kā paredzēts Direktīvā 2002/60/EK. Lai noteiktu atbilstīgus kontroles pasākumus un lai novērstu slimības izplatīšanos, Komisijas Īstenošanas Lēmuma 2014/178/ES (2) pielikumā ir noteikts Savienības saraksts ar augsta riska teritorijām. Minētā pielikuma I un II daļā ir uzskaitītas Lietuvas un Polijas teritorijas, kurās jāīsteno slimības apkarošanas plāni.
            
         
               (3)
            
            
               Ņemot vērā epidemioloģisko situāciju un saskaņā ar Direktīvu 2002/60/EK, Lietuva un Polija iesniedza Komisijai plānu Āfrikas cūku mēra apkarošanai minēto dalībvalstu attiecīgajos apgabalos.
            
         
               (4)
            
            
               Komisija ir izskatījusi Lietuvas un Polijas iesniegtos plānus un konstatējusi, ka tie atbilst Direktīvai 2002/60/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lietuvas 2014. gada 22. aprīlī iesniegtais plāns Āfrikas cūku mēra apkarošanai Īstenošanas Lēmuma 2014/178/ES pielikumā minētajos apgabalos ir apstiprināts.
   2. pants
   Polijas 2014. gada 14. maijā iesniegtais plāns Āfrikas cūku mēra apkarošanai Īstenošanas Lēmuma 2014/178/ES pielikumā minētajos apgabalos ir apstiprināts.
   3. pants
   Lietuvā un Polijā stājas spēkā normatīvie un administratīvie akti, kas vajadzīgi, lai īstenotu 1. un 2. pantā minētos plānus.
   4. pants
   Šis lēmums ir adresēts Lietuvas Republikai un Polijas Republikai.
   
      Briselē, 2014. gada 7. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 192, 20.7.2002., 27. lpp.
   
   
      (2)  Komisijas 2014. gada 27. marta Īstenošanas lēmums 2014/178/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 95, 29.3.2014., 47. lpp.).